钦定古今图书集成/理学汇编/学行典/第201卷 > 李奇艺
## 钦定古今图书集成/理学汇编/学行典/第201卷 > 李奇艺

按《吉安府志》：“李奇艺，号玉笥，龙泉人。幼颖慧，天性孝
友。母疾，躬侍汤药，忘寝食，二载如一日。母卒，号恸毁
瘠，呕血数升。就殡时，忽庐次火，艺方瞑坐，若有神人
拊其背而觉，正仓皇痛哭无措，须臾反风灭火，母柩
获全。读礼毕，适三月，舍旁芙蓉盛开。艺后以悲思成
疾卒，年二十五。及窆，当四月，烈日中陨霜其室，族党”
异之。天启四年，奉旨建“至孝”坊以旌焉。